{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":9,"n_cols":6,"rows_kept":9,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zaineresiranom javnošću o nacrtu prijedloga Zakona o izmjenama i dopunama Zakona o trošarinama"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"HGK","NACRT PRIJEDLOG ZAKONA O IZMJENAMA I DOPUNAMA ZAKONA O TROŠARINAMA","Članice Udruženja cestovnog teretnog prometa predlažu da se dopuni članak 103. važećega Zakona koji regulira korištenje plavog dizela na način da se propiše mogućnost korištenja plavog dizela i za namjenu goriva za rashladne uređaje cestovnih vozila kao što slijedi:\n\n1. Korištenje lož ulja i plavog dizela, članak 103.\n\nPredlaže se postojeći tekst nadopuniti sljedećim tekstom:\n\n„(…) Korisnici prava na potrošnju plavog dizela koji se koristi za namjene cestovnog prijevoza robe u kontroliranim temperaturnim uvjetima su fizičke i pravne osobe registrirane za komercijalni prijevoz robe koje imaju sjedište na području Europske Unije. Korisnici prava koriste plavi dizel samo za pogon rashladnog (stacionarnog) uređaja s odvojenim samostalnim spremnikom goriva za održavanje odgovarajućeg temperaturnog režima u komori priključnog vozila.“\n\nObrazloženje: \n\nZemlje članice EU imaju praksu da gorivo u rashladnim (stacionarnim) uređajima tretiraju kao neoporezivo gorivo. Pritom je osnovno načelo da to gorivo nikako ne smije služiti za pogon vozila, već isključivo za održavanje odgovarajućeg temperaturnog režima u pokretnoj komori. Stoga spremnici goriva moraju biti strogo razdvojeni, što većina auto-hladnjača manje nosivosti ne može ispuniti. Spremnik goriva, kod auto-hladnjača poluprikolica nalazi se u okviru navedenog vozila, strogo odvojen od spremnika za gorivo vučnog vozila. \n\nNa taj način i plavi dizel (točenje goriva izvan RH) u spremnicima rashladnih uređaja ne bi predstavljao carinski prekršaj.\n\nTakođer bi mogućnost točenja plavog dizela postavila hrvatske prijevoznike u kondicioniranom transportu u ravnopravan položaj s konkurencijom, što dosad nije bio slučaj.","Nije prihvaćen","Člankom 103. Zakona o trošarinama propisano je korištenje bezolovnog motornog benzina i plavog dizela za namjene u poljoprivredi, ribolovu, akvakulturi i plovidbi. Radi se o oslobođenjima iz Direktive 2003/96/EZ, odnosno o primjeni potpunog oslobođenja bez plaćanja trošarine, što za rashladne uređaje cestovnih vozila nije moguće."]
[2,"Sportska udruga gluhih Splitsko- dalmatinska županija","NACRT PRIJEDLOG ZAKONA O IZMJENAMA I DOPUNAMA ZAKONA O TROŠARINAMA","Poštovani,\n\nNaša prijedlog:\n\nOsloboditi trošarina od gorivo vezano amaterski šport ( gluhih osoba i invalida osoba)  za putovanja službeno športska  natjecanja .\n\nLp\nMiro","Nije prihvaćen","Oslobođenje od plaćanja trošarine za namjene prijevoza na športska natjecanja nije predviđeno kao obvezno, niti kao opcionalna mogućnost Direktivom Vijeća 2003/96/EZ od 27. listopada 2003. o restrukturiranju okvira Zajednice za oporezivanje energenata i električne energije (SL L 283, 31. 10. 2003., str. 51., u daljnjem tekstu: Direktiva 2003/96/EZ) ."]
[3,"HŽ Putnički prijevoz d.o.o.","NACRT PRIJEDLOG ZAKONA O IZMJENAMA I DOPUNAMA ZAKONA O TROŠARINAMA,\nPRIJEDLOG ZAKONA O IZMJENAMA I DOPUNAMA","Navedenim prijedlogom Zakona o izmjenama i dopunama Zakona o trošarinama nije propisan način povrata trošarine odnosno način oslobađanja trošarine za električnu energiju koja se koristi za pogon željeznice.","Nije prihvaćen","Detaljniji način oslobađanja na el. energiju i povrat trošarine za dizelsko gorivo u željezničkom prijevozu utvrditi će se provedbenim aktom, koji je već u primjeni za cestovni komercijalni prijevoz."]
[4,"HGK","ZAKONA O TROŠARINAMA,\nČlanak 4.","Zagrebačka pivovara d.o.o. i Heineken Hrvatska d.o.o. iz Udruženja proizvođača piva, slada i hmelja HGK iznose sljedeće:\n\nS obzirom da je izmjenom odredbe članka 104. Zakona o trošarinama, zakonodavac imao namjeru samo nadopuniti, odnosno proširiti pravo na povrat dijela trošarine na dizelsko gorivo koje se koristi za komercijalni prijevoz robe i putnika na promet željeznicom, navedene članice predlažu izmjenu odredbe na način da se navede da uz kamione, pravo na povrat trošarine ostvaruju i registrirani kamioni s prikolicom, a radi sprječavanja bilo kakvih nedoumica u pogledu ostvarenja prava na povrat trošarine za komercijalni prijevoz robe i putnika. Stoga predlažu dopuniti članak 104. st. 1. t. 1.,  tako da isti glasi:\n \n„Članak 104. \n\n  Povrat trošarine za komercijalni prijevoz robe i putnika \n  \n(1) Pravo na povrat trošarine za dizelsko gorivo kupljeno bezgotovinskim oblikom plaćanja u Republici Hrvatskoj, može se ostvariti ako se dizelsko gorivo koristi kao pogonsko gorivo: \n1. u komercijalnom prijevozu robe željeznicom, s registriranim kamionom ili kamionom s prikolicom koji su namijenjeni isključivo za cestovni prijevoz robe i imaju najveću dopuštenu masu koja nije manja od 7,5 tona.“","Nije prihvaćen","Ovom izmjenom se suštinski i u praksi ništa ne mijenja. Izričaj se normativno preciznije usklađuje s člankom 7. stavkom 2. Direktive 2003/96/EZ. I do sada se u postupcima povrata utvrđivalo da najveća dopuštena masa kamiona nije manja od 7,5 tona, dok se taj uvjet nije kumulirao s najvećom dopuštenom   masom prikolice u slučajevima kad kamion nije ispunjavao taj uvjet."]
[5,"HŽ Putnički prijevoz d.o.o.","ZAKONA O TROŠARINAMA,\nČlanak 4.","Stavak (1)\nIzraz \"bezgotovinski oblik plaćanja\" mogao bi predstavljati problem u povratu dijela plaćene trošarine ukoliko se ovakav oblik plaćanja ne koristi.\nStavak (2)\nU ovom stavku nije jasno za izraz \"iznosi 330 eura\" od kojega iznosa i koje količine dizel goriva je riječ.","Nije prihvaćen","Ad 1) Bezgotovinski način plaćanja je propisan radi sprečavanja zlouporaba i poreznih prijevara, a potpuno je i izvan poslovne logike da bi javno poduzeće nabavljalo dizelsko gorivo plaćanjem gotovinom. \n\nAd 2)\nU skladu sa člankom 7. stavkom 2. i 3., odnosno člankom 15. stavkom 1. točkom e) Direktive 2003/96 EZ, umanjenje se vrši povratom razlike iznosa između nacionalne visine trošarine za dizelsko gorivo za pogon i minimalne razine oporezivanja trošarinom dizelskih goriva za pogon iz Direktive 2003/96/EZ, a koja iznosi 330€."]
[6,"HGK","ZAKONA O TROŠARINAMA,\nČlanak 5.","Udruženje računovođa HGK predlaže izmijeniti ovaj članak tako da glasi:\n\n„U članku 105. stavku 8. iza točke 6. briše se točka i dodaje se točka 7. koja glasi:\n„7. koja se koristi za komercijalni prijevoz robe i putnika željeznicom i tramvajem te za komercijalni prijevoz putnika u električnim autobusima i/ili sličnim prijevoznim sredstvima.““\n\nAko se ovaj dio izostavi,  umanjuje se mogućnost komercijalizacije prijevoza putnika i u drugim prijevoznim sredstvima osim željezničkog i tramvajskog prijevoza, a koji potiču očuvanje okoliša.","Nije prihvaćen","Direktivom 2003/96/EZ nije propisana mogućnost oslobođenja od plaćanja trošarine za pogon autobusa."]